
Pendahultian Penulis 

♦ CT^cy-O- + 



/'w/ / O'' X "W^ / // ^ / / X XO t* / Jw^OO' 

cU«j <L£^j l!Ij J£~- IjJ-^ Ac ^^LJIj o^A^aJIj c^jjlUS! ^-Jj jJ*l 

XX XX ^ XX ^ I X X* X X 

^ O X 

;J*j U! 

Tujuan penulisan ini dihasilkan adalah untuk membantu 
sahabat-sahabat sepengajian di Jordan untuk mengerjakan 
ibadah 'umrah. 

Penulisan ini membahaskan isu-isu 'umrah secara 
ringkas agar semua lapisan masyarakat dapat memahaminya. 
Adapun masalah yang panjang-panjang, bolehlah dirujuk 
dalam kitab-kitab yang lebih besar. Adapun masalah-masalah 
yang dihimpunkan dalam risalah ini berdasarkan kitab-kitab 
fiqah Mazhab Al-Syafi'I dan fatwa-fatwa yang dikeluarkan 
oleh Majlis Muzakarah Tabung Haji Kebangsaan. 

Akhirnya, saya memohon maaf di atas segala kesilapan 

x x ✓ 

dan kekurangan yang berlaku. Semoga Allah 

memuliakan kita semua dengan menganugerahkan 
keikhlasan dalam segala perbuatan dan perkataan kita. 




BAB 1: 

PENGENALAN UMRAH 

Definisi 'Umrah 


'Umrah dari segi bahasa bermaksud ziarah. Manakala dari 
segi syarak, bermaksud ziarah ke Baytullah al-Haram dengan 
cara-cara yang tertentu. 


Hukum Mengerjakan 'Umrah 


Menurut Mazhab al-Syafi'I, wajib sekali dalam seumur 
hidup jika sudah menepati syarat-syarat, dan ditunaikan 
dalam keadaan tenang (tidak tergesa-gesa 1 ). 


Dalil Kefarduan 

/ // 

Firman Allah J,Uj: 



1 Kerana terdapat sebahagian mazhab mewajibkan melakukan 'umrah dengan segera 
apabila mencukupi syarat dan haram menangguhkannya lagi. Berbeza dengan Mazhab Al- 
Syafi'T, dibenarkan untuk ditangguhkan. 

Maksudnya: “Dan sempurnakanlah ibadah haji 
dan 'umrah kerana Allah. Tetapi jika kamu 
dikepung (oleh musuh), maka (sembelihlah) 
Hadyu (haiwan yang disembelih sebagai Dam) 
yang mudah didapati, dan jangan kamu 
mencukur kepalamu, sebelum Hadyu sampai di 
tempat penyembelihannya. Jika ada dalam 
kalangan kamu yang sakit atau mempunyai 
gangguan pada kepalanya (lalu dia bercukur), 
maka dia wajib membayar Fidyah, iaitu 
berpuasa, bersedekah, atau melakukan korban 
(Dam). Apabila kamu dalam keadaan yang 
aman, maka barang siapa mengerjakan 'umrah 
sebelum hajl, dia(wajib menyembelih) Hadyu 
yang mudah didapati. Tetapi jika dia tidak 
mendapatkannya, maka dia (wajib) berpuasa 
tiga hari dalam (musim) hajl dan tujuh (hari) 
setelah dia kembali. Keseluruhannya berjumlah 
sepuluh (hari). Demikian itu, bagi orang yang 
bukan penduduk Masjid al-Haram. Bertakwalah 
kepada Allah dan ketahuilah bahawa hukuman 
Allah sangat beratT 2 


2 AI-Baqarah, 196. 

Kelebihan 'Umrah 


Rasulullah bersabda: 

^ 2/o / /$/'&/ /o 2 o / 2 / o 2 o 

U*^Ju 11 6jllfT 0 (_^l 0 

Maksudnya: “Satu 'umrah ke 'umrah lainnya 
merupakan penghapus dosa di antara 
keduanya.” 3 


Waktu Perlaksanaan 

Harus pada bila-bila masa. 


Perkara Wajib 'Umrah 

1. Ihram di Mlqat (Mlqat Makani seperti haji) dan 
sesiapa yang terlepas untuk ihram di Miqat Makani, 
maka perlulah dia kembali ke tempat Miqat dan ihram 
di sana atau wajib ke atasnya Fidyah (sembelih seekor 
kambing) sekiranya ia mengerjakan perbuatan 'umrah 
tanpa kembali ke miqatnya, sekiranya ia kembali 
semula kepada miqat sebelum mengerjakan perbuatan 
'umrah, maka tidak wajib Fidyah ke atasnya. 


3 Sahih AI-BukharT, 1773. 


10 



Faedah: Jika para jemaah berkehendak untuk 
melakukan 'umrah kali kedua untuk dirinya atau untuk 
orang lain, maka perlulah dia keluar ke Mlqat Makanl 
bagi orang Makkah, yakni Tanah Halal di Makkah. 
Mlqat Makanl yang terdekat ialah Tan'Im. Maka, bagi 
para jemaah yang ingin niat ihram, maka berniatlah di 
sana. 

2. Menjauhi perkara-perkara yang diharamkan ketika 
ihram (sama seperti hajl). 


Rukun-Rukun 'Umrah 

1. Ihram: Perlulah dia berniat ihram ketika menuju ke 
Baytullah al-Haram untuk melaksanakan ibadah 'umrah. 

2. Tawaf: Iaitu tawaf di Ka'bah tujuh kali pusingan 
mengelilingi Ka'bah dalam keadaan dia bersuci. 

3. Sa'l: Iaitu antara Safa dan Marwah dan disunatkan suci 
ketika melakukannya. 

4. Bercukur atau bergunting: Yang perlu sekurang- 
kurangnya tiga helai rambut dan merupakan salah satu 
rukun. Menurut pendapat muktamad, bercukur dan 
bergunting merupakan salah satu rukun dari rukun-rukun 
'umrah. 

5. Tertib pada kesemua rukun. 

BAB 2: 

BERNIAT IHRAM 

Berniat Ihram Di Miqat 

Seseorang yang ingin mengerjakan 'umrah mestilah 
berihram di tempat-tempat yang sudah ditetapkan oleh 
syarak, iaitu dipanggil tempat bermlqat. 

Tempat bermlqat bagi ahli Makkah ialah di luar Tanah 
Haram, yakni pada Tanah Halal. Dan yang paling afdal 
adalah ia bermlqat di Ji'ranah, kemudian di TanTm, 
kemudian di Hudaybiah. Kemudian bagi orang yang datang 
dari luar Makkah, terdapat beberapa tempat yang ditetapkan 
iaitu: 

i. Juhfah: Mlqat untuk orang daripada Mesir, utara 
Afrika, dan Turki. 

ii. Dhu al-Hulayfah: Mlqat untuk orang yang datang 
dari Madlnah. Kini dikenali sebagai Bi’r 'All. 

iii. Yalamlam: Mlqat ahli Yaman. 

iv. Qarn al-Manazil: Mlqat orang timur (Najd). 

v. Dhatu 'Irqin: Mlqat ahli Iraq. 


Lafaz Niat 'Umrah 


/ // / 


o so 'c. s //e /e } $ // 


0d 


^ty 

Maksudnya: “Sahaja aku berniat 'umrah dan 
berihram dengannya kerana Allah 

Faedah: 

1. Bagi jemaah yang masuk ke Makkah melalui Malaysia, 
wajib berniat ihram sebelum pesawat melepasi Miqat 
Qarn al-Manazil. 

2. Wanita dalam keadaan haid tidak dihalang daripada 
berniat 'umrah. 

3. Bagi wanita yang sedang suci dan menjangkakan haidnya 
akan tiba selepas berniat ihram, digalakkan berniat secara 
bersyarat untuk mengelakkan timbulnya masalah, 
terutamanya jika tidak dapat menyempurnakan kerja- 
kerja 'umrah sedangkan waktu untuk pulang ke tanah air 
sudah hampir, dan haidnya masih belum kering. Lafaz 
niat 'umrah secara bersyarat seperti berikut: 

“Sahaja aku berniat 'umrah dan berihram dengannya 

/ // 

kerana Allah J,Uj, sekiranya aku didatangi haid maka aku 
menjadi halal.” 

Apabila datangnya haid, maka dia secara automatik 
terlepaslah dirinya daripada pantang larang ihram dan dia 
juga tidak terikat dengan kerja-kerja 'umrah lagi. 

4. Wanita yang sedang suci dan khuatir kedatangan haid 
yang akan menyebabkan berlaku gangguan dalam 

perjalanan kerja-kerja 'umrahnya, dibolehkan memakan 
pil penahan haid, tetapi setelah mendapat nasihat daripada 
doktor wanita yang dipercayai. 

BAB 3: 

TAWAF UMRAH 

Pengertian Tawaf 

Maksud tawaf ialah mengelilingi Ka'bah dengan syarat- 
syaratnya. 

Apabila jemaah melihat Ka'bah, maka sunat membaca 
doanya. 


Lafaz Niat Tawaf 


Lafaz niat tawaf 'umrah sebelum memulakan tawaf 'umrah: 

/ // /o'jt //©/ yz / 

jb J?ljM ^lIjJ-1 l 3Ijh cjj. 

/ // /6 >0 

4J1] 6 j^Jtll 

/ / / 

Maksudnya: “Sahaja aku tawaf Baytullah al- 

Haram tujuh keliling tawaf 'umrah kerana Allah 
/ // 
cJU-.” 


Syarat-Syarat Tawaf 

1. Suci daripada hadas besar dan kecil; 

i. Disyaratkan mengambil wudu’ sebelum melakukan 
tawaf. 

ii. Jika berlaku sentuhan kulit ketika tawaf dengan 
lelaki/wanita Ajnabi (asing), maka boleh berpegang 

kepada pendapat lemah Mazhab Al-Syafi'i yang 
mengatakan terbatal wudu’ apabila bersentuh kulit 
antara lelaki dan perempuan, maka terbatal wudu’ 
yang menyentuh, bukan yang terkena sentuhan. 
iii. Bagi wanita dalam haid, dia perlu tunggu sampai 
haidnya kering. Seterusnya mandi wajib, ambil 
wudu’, kemudiannya barulah dia boleh melakukan 
tawaf. 

2. Suci daripada najis pada pakaian, badan, dan tempat tawaf. 

3. Menutup aurat sebagaimana di dalam solat. 

4. Tawaf hendaklah dimulakan pada sudut Hajar al-Aswad. 

5. Sewaktu berjalan melakukan tawaf, Baytullah hendaklah 
sentiasa berada di sebelah kiri bahu; jika ditolak akibat 
kesesakan ketika tawaf sehingga bahunya lari sedikit 
daripada bangunan Ka'bah, maka hendaklah segera 
membetulkan bahunya itu menghala ke arah bangunan 
Ka'bah. 

6. Berjalan itu dengan tujuan tawaf; jika terdapat orang yang 
berpisah daripada kumpulannya atau pasangannya, lalu 
dia berjalan selepas itu bertujuan semata-mata untuk 
mencari kumpulannya atau pasangannya, maka batal 
pusingan itu sahaja, bukan semua pusingan. 

7. Cukup tujuh keliling dengan yakin; 

i. Jikalau was-was ketika tawaf pada bilangan pusingan 
tawaf, maka hendaklah mengambil jumlah yang 
terkecil. Contohnya, jika jemaah was-was antara 
enam pusingan atau tujuh pusingan, maka dikira 
masih enam pusingan, maka jemaah hendaklah 
mencukupkan satu lagi pusingan. 

ii. Jikalau tawaf secara berkumpulan, maka hendaklah 
menggunakan keyakinan sendiri dalam menentukan 
pusingan tawaf, walaupun bercanggah dengan rakan 
sekumpulan. 

8. Tawaf itu hendaklah dilakukan di dalam masjid dan di 
luar dari bahagian Ka'bah, seperti Hijr Isma'il dan 
Shadharwan; semasa tawaf, tidak boleh menyentuh 
bangunan Ka'bah, kelambunya, Hijr Isma'll dan 
Shadharwan. 


1. Rukun Shami 


3. Rukun Yamam 


6. Rukun Hajar al-Aswad 

9. Shadharwan 
11. Hajar al-Aswad 

13. Garis Permulaan Tawaf ■ 



2. Pancuran Emas 

4. Rukun 'Iraql 

5. Hijr Isma'il 

7 . Kelambu Ka'bah 

8, Pintu Ka'bah 
10. Al-Multazam 


12. Maqam Ibrahim 

Sunat-Sunat Tawaf 

1. Tawaf dengan berjalan kaki. 

2. Beridtiba' (memakai pakaian ihram dalam keadaan 
membuka bahu sebelah kanan) bagi lelaki sepanjang tawaf. 

3. Berlari-lari anak bagi lelaki pada pusingan pertama, kedua, 
dan ketiga. Pada pusingan keempat sehingga ketujuh, 
jemaah lelaki berjalan seperti biasa. 

4. Melakukan Istilam (sentuh) Hajar al-Aswad kemudian 
mengucupnya. Jika tidak mampu, disunatkan isyarat 
dengan tangan dari jauh sambil menyebut: 

} /o k o 

jf\ 4Ul C4Jll 

Maksudnya: “Dengan nama Allah, Allah Maha 
Besar.” 

Kemudian, kucup tapak tangan tanpa membunyikan suara 
kucupan tersebut. 

Begitu juga sunat Istilam (sentuh) Rukun Yamanl, 
tetapi tidak sunat mengucupnya. Jika tak mampu, 
disunatkan isyarat dengan tangan dari jauh tanpa kucup 
tapak tangan tersebut sambil menyebut: 

jf \ 4u! t<a}! 

Maksudnya: “Dengan nama Allah, Allah Maha 
Besar.” 

Perhatian: Hanya dinasihatkan melakukan isyarat sahaja 
pada dua tempat ini. Jika mahu mengucup Hajar al-Aswad, 
pastikan ia dilakukan di luar masa tawaf. 

5. Membaca doa dan wirid. 

6. Berturut-turut tujuh pusingan tawaf tersebut. Kalau penat, 
boleh berhenti dan sambung semula pada tempat berhenti 
tadi. Yang afdalnya, sambung pada penjuru Hajar al- 
Aswad. 

7. Tawaf dengan tawadu' dan khusyuk. 

8. Melakukan solat sunat dua rakaat setelah selesai tawaf di 
belakang Maqam Ibrahlm. 

BAB 4: 

SAI UMRAH 

Pengertian Sa'i 

Berjalan ulang-alik antara bukit Safa dengan Marwah. 


Lafaz Niat Sa'i 


Lafaz niat sa'i 'umrah sebelum memulakan sa'i ketika 
berada di atas bukit Safa: 


//e }o 


/ o /o s 


4JJ 14^)1 


OH Aj' tij. 


Maksudnya: “Sahaja aku sa'i 'umrah antara Safa 
dan Marwah tujuh keliling kerana Allah 


Syarat-Syarat Sa'i 

1. Hendaklah dilakukan selepas melakukan tawaf. 

2. Mulai daripada bukit Safa dan disudahi di bukit Marwah. 

3. Cukup tujuh kali dengan yakin, iaitu dikira dari Safa ke 
Marwah sekali dan dari Marwah ke Safa sekali. 

4. Hendaklah sa'I sehingga sampai ke penghujung tempat 
sa'i di bukit Safa dan bukit Marwah pada tiap-tiap kali. 

5. Hendaklah sa'i di tempat yang ditentukan sekarang. 

6. Mengekalkan niat untuk bersa'i sepanjang masa 
melakukan sa'i itu. 

Sunat-Sunat Sa'i 


1. Keluar ke tempat sa'I melalui pintu Safa. 

2. Menaiki bukit Safa dan Marwah hingga sampai ke batu- 
batu bukit. 

Menghadap ke arah kiblat dan mengangkat kedua-dua 
belah tangan setiap kali berada di atas bukit Safa dan 
Marwah sambil mengucapkan: 

JL^-I 4)Jj C jf \ ajjl C jf \ 4Jdl C jf \ 4jill 

/ / 

Maksudnya: “Allah Maha Besar, Allah Maha 
Besar, Allah Maha Besar, segala puji hanya 
kepada Allah. ,, 

3. Berlari-lari anak bagi lelaki (tidak bagi wanita) apabila 
sampai di suatu tempat yang bertanda dengan lampu hijau. 

4. Berturut-turut (Muwalat) antara pusingan sa'L 

5. Suci daripada hadas besar dan kecil serta menutup aurat. 

6. Berjalan kecuali uzur. Maka boleh menggunakan 
kenderaan seperti kerusi roda. 

7. Berdoa. 

BAB 5: 

BERCUKUR ATAU BERGUNTING 

Bercukur Atau Bergunting 

Selepas selesai melakukan sa'i, maka sampailah masanya bagi 
jemaah untuk bergunting atau bercukur bagi melepaskan 
dirinya daripada pantang larang ihram (Tahallul). Afdal 
bercukur atau bergunting di Marwah. 

Afdal bercukur kesemua sekali bagi lelaki, dan bagi 
wanita bergunting sahaja. Bagi yang botak licin, sunat 
baginya melalukan mata pisau di atas kepalanya. 

Sunat bergunting (jika memilih untuk bergunting) 
sekurang-kurangnya tiga helai rambut sepanjang kadar ruas 
jari kuku pada hujung mana-mana rambut yang digunting. 
Jika kurang daripada saiz itu, masih dibolehkan. 

Boleh menggunting rambut orang lain walaupun diri 
sendiri belum lagi bergunting. Namun, yang afdalnya 
gunting rambut sendiri terlebih dahulu, kemudian barulah 
menggunting rambut orang lain. 

Dengan melalukan guntingan/cukuran ini, maka 
terlepaslah jemaah daripada segala pantang larang dalam 
ihram 'umrah. 

BAB 6: 

LARANGAN KETIKA BERIHRAM 

Larangan Ketika Berihram 


Secara umumnya, pantang larang dalam ihram 'umrah boleh 
dibahagikan kepada tiga kategori: 

1. Larangan yang dikhususkan bagi lelaki sahaja. 

2. Larangan yang dikhususkan bagi wanita sahaja. 

3. Larangan umum (lelaki dan wanita). 


Larangan Yang Dikhususkan Bagi Lelaki Sahaja 

1. Memakai pakaian bersarung/berjahit/bercantum seperti 
seluar, baju kemeja, stokin, kasut yang menutup jari-jari 
kaki dan tumit, kain pelikat, dan sebagainya. 
i. Seorang lelaki semasa dalam ihram hajl atau 'umrah 
diharuskan melakukan perkara-perkara berikut tanpa 
wajib menyempurnakan Dam: 

a) Memakai kain pelikat dengan cara tidak disarungkan, 
walaupun kain pelikat tersebut bercantum antara 
dua penjurunya. 

b) Memakai kain tuala. 

c) Memakai kain pelikat lepas yang tidak bercantum 
antara dua penjurunya walaupun ada corak, 
berwarna-warni dan berbunga-bunga. 

d) Memakai tali pinggang, cincin, dan kaca mata. 

Memakai sepatu yang menampakkan jari-jari kaki 
dan mempunyai tali pengikat di atas tulang keting 
yang menampakkan tumit. 

Menutup kaki dengan kain ihram. 

Menyemat pin antara dua hujung penjuru kain 
ihram sebelah bawah, tetapi tidak dibenarkan bagi 
kain ihram di sebelah atas. 

Bercawat dengan kain ihram yang tidak bersambung 
dan berjahit. 

Memakai lampin pakai buang bagi yang berpenyakit 
kencing tidak lawas. 
ii. Jika sekiranya seorang lelaki yang berada dalam ihram 
'umrah memakai pakaian yang dilarang dalam kategori 
ini secara terlupa atau tidak sengaja, hendaklah dia 
menanggalkan pakaian tersebut dengan segera apabila 
dia ingat atau diberi ingat. 

Perhatian: Dia tidak berdosa dan tidak dikenakan 
Dam, tetapi jika dia melengah-lengahkan dalam 
keadaan dia mampu berbuat demikian, maka dia 
berdosa dan dikenakan Dam (Takhylr dan Taqdlr). 


e ) 

0 

g) 

h ) 
0 

Faedah: 


Dam Takhyir dan Taqdir boleh dipilih antara tiga 
perkara berikut: 

a) Menyembelih seekor kambing di Tanah Haram 
Makkah yang sah dibuat korban, atau; 

b) Bersedekah kepada enam orang fakir miskin di 
Tanah Haram Makkah. Setiap seorang dua cupak 
makanan asasi Makkah, atau; 

c) Berpuasa tiga hari. 

iii. Seorang lelaki yang berada dalam ihram haji atau 
'umrah boleh memakai pakaian yang dilarang dalam 
kategori ini jika ada keperluan. Dia tidak berdosa akan 
tetapi diwajibkan ke atasnya membayar Dam (Takhylr 
dan Taqdlr). Contohnya: 

a) Memakai sarung lutut (knee guard^j yang dipakai 
secara bersarung untuk melegakan sakit lutut. Jika 
dipakai bandage secara dililit, kemudiannya disemat 
dengan pin atau strap on, tidak mengapa dan tidak 
dikenakan Dam. 

b) Memakai kasut pada kaki yang sihat untuk 

mengimbangi kasut yang dipakai pada kaki palsu. 

2. Menutup kepala atau sebahagian daripadanya seperti 

songkok, kopiah, serban, kain ihram dan sebagainya. 
i. Seorang lelaki semasa dalam ihram hajl atau 'umrah 
diharuskan melakukan perkara-perkara berikut tanpa 
wajib menyempurnkan Dam: 

a) Menggunakan payung. 

b) Berteduh di bawah pokok. 

c) Berteduh di bawah khemah. 

ii. Jika sekiranya seorang lelaki yang berada di dalam 
ihram 'umrah memakai pakaian yang dilarang dalam 
kategori ini secara terlupa atau tidak sengaja, hendaklah 
dia menanggalkan pakaian tersebut dengan segera 
apabila dia ingat atau diberi ingat. 

Perhatian: Dia tidak berdosa dan tidak dikenakan 
Dam, tetapi jika dia melengah-lengahkan dalam 
keadaan dia mampu berbuat demikian, maka dia 
berdosa dan dikenakan Dam (Takhylr dan Taqdlr). 

Larangan Yang Dikhususkan Bagi Wanita Sahaja 

1. Menutup muka. 

i. Jika sekiranya seorang wanita yang berada dalam ihram 
hajl atau 'umrah menutup mukanya dengan kain 
tudung secara lupa atau tidak sengaja, hendaklah dia 
menanggalkan pakaian tersebut daripada mukanya 
dengan segera apabila dia ingat atau diberi ingat. 

Dia tidak berdosa dan tidak dikenakan Dam, 
tetapi jika dia melengah-lengahkan dalam keadaan dia 
mampu berbuat demikian, maka dia berdosa dan 
dikenakan Dam (Takhylr dan Taqdlr). 

ii. Seorang wanita yang berada dalam ihram hajl atau 
'umrah dibenarkan memakai penutup hidung atau 
mulut (mask^j kerana sesuatu keperluan. 

Perhatian: Akan tetapi, dia diwajibkan 

menyempurnakan Dam (Takhylr dan Taqdlr) dan dia 
tidak berdosa. 

iii. Seorang wanita yang berada dalam ihram 'umrah boleh 
menutup muka dan hidungnya dengan tangan untuk 
mengelakkan habuk daripada masuk ke dalam hidung 
dan mulutnya itu tanpa wajib menyempurnakan Dam. 


32 




iv. Orang lelaki dibolehkan menutup mukanya semasa 
dalam ihram 'umrah kerana larangan ini hanya 
dikhususkan bagi wanita sahaja. 


Larangan Umum (Lelaki Dan Wanita) 

1. Memakai sarung tangan. 

Boleh melindungi tangan di sebalik kain tudung atau kain 
ihram. 

2. Memakai bau-bauan sama ada di badan, makanan, 
minuman, atau menghidunya ke dalam hidung. 

i. Seseorang yang berada dalam ihram 'umrah boleh 
menggunakan: 

a) Ubat gigi, sabun mandi, dan syampu. 

b) Minyak angin. 

Perhatian: Walaupun bahan-bahan ini berbau wangi. 
Ini kerana penggunaannya adalah atas niat kebersihan, 
bukannya untuk berwangi-wangian. Namun, yang 
terbaik adalah ditinggalkan kerana keluar daripada 
khilaf. 

ii. Begitu juga dia boleh makan kek yang berperisa vanila 
dan minum air kotak teh wangi, kerana bahan pewangi 

yang digunakan itu adalah untuk menyedapkan 

makanan atau minuman tersebut sahaja, bukannya 
untuk berwangi-wangian. 

iii. Jika sekiranya seseorang yang berada dalam ihram 

'umrah memakai atau menghidu bau-bauan wangi 
secara terlupa atau tidak sengaja, hendaklah dia 
menghilangkan kesan bau-bauan tersebut dengan 

segera apabila dia ingat atau diberi ingat. 

Perhatian: Dia tidak berdosa dan tidak dikenakan 

Dam, tetapi jika dia melengah-lengahkan dalam 
keadaan dia mampu berbuat demikian, maka dia 
berdosa dan dikenakan Dam (Takhylr dan Taqdlr). 

iv. Jika seseorang yang sedang berada dalam ihram hajl 
atau 'umrah dicalit atau disembur dengan minyak 
wangi pada badan atau pakaiannya tanpa kerelaannya, 
hendaklah dia menghilangkan kesan bau-bauan tersebut 
dengan segera. 

Perhatian: Dia tidak berdosa dan tidak dikenakan 

Dam, tetapi jika dia melengah-lengahkan dalam 
keadaan dia mampu berbuat demikian, maka dia 
berdosa dan dikenakan Dam (Takhylr dan Taqdlr). 

v. Seseorang yang berada dalam ihram 'umrah hendaklah 
berhati-hati ketika mengucup Hajar al-Aswad. Ini 
kerana ditakuti Hajar al-Aswad dilumur dengan minyak 
wangi. Jika diketahui ianya dilumur dengan minyak 
wangi, haram ke atasnya mengucup Hajar al-Aswad itu. 
Jika dia mengucup Hajar al-Aswad dalam keadaan tidak 
mengetahui ia dilumur dengan minyak wangi, 
hendaklah dia menghilangkan kesan bau wangi tersebut 
dengan segera. Dia tidak berdosa dan tidak wajib 
menyempurnakan Dam. 

Jika dia tidak menghilangkan kesan bau wangi 
tersebut dengan segera, dia dikira berdosa dan 
dikenakan Dam (Takhylr dan Taqdlr). 

vi. Memakai semula kain ihram yang disapu dengan 
minyak wangi setelah ia ditanggalkan daripada badan 
adalah haram dan dikenakan Dam (Takhylr dan 
Taqdlr). 

vii. Kelambu Ka'bah juga dilumur dengan minyak wangi. 

Perhatian: Jemaah yang berada dalam ihram hajl atau 
'umrah hendaklah berhati-hati ketika merapatkan 
tubuh ke dinding Ka'bah supaya tidak terlibat 
menikmati bau wangi tersebut. Dia hendaklah 

bersegera menjauhkan diri jika menghidu bau wangi. 
Dia tidak berdosa dan tidak dikenakan Dam. Jika dia 
tidak bersegera menjauhkan dirinya daripada kelambu 
Ka'bah yang wangi itu dengan segera, dia dikira 
berdosa dan wajib menyempurnkan Dam (Takhylr dan 
Taqdlr). 

viii. Wanita yang memakai tuala wangian (herba sahaja) 
adalah tidak berdosa dan tidak dikenakan Dam kerana 
tujuan pemakaiannya adalah untuk kesihatan, bukannya 
untuk berwangi-wangi. 


3. Memakai minyak di kepala, janggut, dan semua bulu-bulu 
muka selain daripada yang tumbuh di pipi dan di dahi. 
i. Jika sekiranya seseorang yang berada dalam ihram 
'umrah memakai minyak pada bahagain tubuh yang 
tidak dibenarkan secara terlupa atau tidak sengaja, 
hendaklah dia menghilangkan kesan minyak tersebut 
dengan segera apabila dia ingat atau sedar atau diberi 
ingat. 

Perhatian: Dia tidak berdosa dan tidak dikenakan 
Dam. Jika dia melengah-lengahkan dalam keadaan dia 

mampu berbuat demikian, maka dia berdosa dan 
dikenakan Dam (Takhyir dan Taqdlr). 
ii. Memakai losyen pelindung sinaran atau sinaran ultra 
ungu dibolehkan dengan syarat losyen tersebut tiada 
wangian. 

Walaupun begitu, jemaah dinasihatkan berhati- 
hati supaya tidak menggunakan losyen tersebut untuk 
kecantikan. Niatkan untuk kesihatan. 


4. Menanggalkan rambut atau bulu daripada mana-mana 
anggota badan. 

i. Jika sekiranya seorang yang berada dalam ihram 
'umrah menanggalkan rambut atau bulu secara sengaja, 
tidak sengaja, atau terlupa, dia tetap dikenakan Dam 
(Takhylr dan Taqdlrj. 

Perhatian: Tidak berdosa jika perkara ini berlaku 
secara tidak sengaja atau terlupa, tetapi berdosa jika 
dengan sengaja. 

ii. Jika seseorang yang berada dalam ihram 'umrah 
menggugurkan rambutnya dengan cara menggosok- 
gosok rambutnya ketika mandi atau mengambil air 

wudu’ (walaupun rambutnya jenis mudah gugur), dia 
tetap wajib menyempurnakan Dam tetapi tidak berdosa. 
Masalah: Jika rambut tersebut gugur dengan sendiri, 
maka tidak dikenakan Dam. 

iii. Tidak dikenakan Dam ke atas orang yang berada dalam 
ihram 'umrah yang mendapati rambut atau bulu yang 
gugur atas tilam atau bantal ketika bangun daripada 
tidur. 

Begitu juga keadaannya bagi wanita yang 
mendapati rambut-rambut yang tertinggal dalam 
serkup tudung kepalanya ketika dia menanggalkan 
serkup kepala tersebut. 


5. Mengerat atau memotong kuku. 

i. Jika sekiranya seorang yang berada dalam ihram 
'umrah mengerat atau memotong kuku secara sengaja, 
tidak sengaja, atau terlupa, dia tetap dikenakan Dam 
(Takhyir danTaqdlr). 

Perhatian: Tidak berdosa jika perkara ini berlaku 
secara tidak sengaja atau terlupa. Tetapi berdosa jika 
dengan sengaja. 

ii. Jika kuku tertanggal sendiri, maka tidak dikenakan 
Dam. 

iii. Boleh mencabut kuku yang mengganggu keadaan jika 
sekiranya ia tidak dicabut, tanpa dikenakan Dam. 
Contohnya, kuku yang pecah akibat jari terkepit 
dengan sesuatu. 

iv. Harus mencabut kulit bibir, kaki, dan tangan yang 
mengelupas tanpa dikenakan Dam. 

6. Memotong, menebang, mengerat, atau mencabut pokok- 
pokok di Tanah Haram Makkah. 

Perhatian: Pengharaman memotong, menebang, mengerat, 
atau mencabut pokok-pokok di Tanah Haram adalah 
berkait dengan pantang larang yang tidak boleh dilakukan 
dalam Tanah Haram itu sendiri, bukannya berkait dengan 
keadaan seseorang itu berada dalam ihram hajl atau 
'umrah. 


7. Memburu binatang buruan darat yang halal dimakan atau 
membinasakannya di Tanah Halal atau Tanah Haram. 
i. Menangkap ikan yang hidup sama ada dalam kolam, 
sungai, atau laut tidak termasuk dalam larangan ini. 

ii. Jika seseorang memijak seekor belalang hingga mati, 
walaupun secara tidak sengaja, dia tetap wajib 
menyempurnakan Dam menurut nilai belalang tersebut. 

iii. Seseorang itu diharuskan membunuh nyamuk, lalat, 
dan labah-labah jika serangga-serangga tersebut 
mengganggunya tanpa dikenakan Dam. 

iv. Binatang buruan yang dimiliki di Tanah Halal seperti 
burung tekukur, burung merpati, kijang, rusa, arnab, 
dan sebagainya wajib dilepaskan menurut pendapat 
muktamad Mazhab Syafi'i. Tetapi pendapat 
kebanyakan ahli fiqah, tidak wajib dilepaskan sekiranya 
binatang-binatang itu tidak ada bersamanya sewaktu 
berihram. 


8. Melakukan pendahuluan persetubuhan. 

i. Tidak dikenakan Dam ke atas orang yang berada dalam 
ihram hajl atau 'umrah yang keluar air maninya akibat 
melihat wanita atau menyentuhnya atau dilamun khayal. 

ii. Suami isteri yang berada dalam ihram hajl atau 'umrah 
boleh berpimpin tangan ketika melintas jalan. 

iii. Tidak salah seorang suami atau isteri memeluk 
pasangannya yang sakit jika pelukan itu adalah pelukan 
kasih sayang, bukannya pelukan bersyahwat. 

9. Bersetubuh. 

10. Berkahwin, atau mengahwinkan, atau menerima wakil 
kahwin. 

BAB 7: 

KESIMPULAN PERGERAKAN 

UMRAH 

Kesimpulan Pergerakan 'Umrah 

1. Pertama sekali, perlulah mandi (sunat). Jika dia tidak 
mampu, maka bertayammumlah. 


2. Kemudian bagi lelaki, perlulah dia bebas daripada 
memakai pakaian yang berjahit dan hanya memakai Rida’ 
dan Izar, dan tidak memakai kasut yang menutupi buku 
lali (wajib). Manakala bagi wanita, diharamkan baginya 
mengenakan pakaian yang menutupi muka dan tapak 
tangan. 

Disunatkan bagi para jemaah untuk solat sunat dua 
rakaat pada waktu yang bukan makruh, dan disunatkan 
juga untuk membaca pada rakaat pertama selepas Al- 
Fatihah, surah Al-Kafirun, dan pada rakaat kedua selepas 
Al-Fatihah, surah Al-Ikhlas. 


3. Ihram beserta niat (rukun) di Mlqat Makani (wajib), 
beserta talbiah sehingga para jemaah melihat Ka'bah 
(sunat). 

Faedah: Disunatkan untuk meninggikan suara ketika 
bertalbiah, sama ada ketika menaiki kenderaan, mendaki 
bukit, atau menuruni bukit, dan juga pertukaran keadaan 

siang dan malam. Disunatkan untuk meninggikan suara 
bagi lelaki. Manakala bagi perempuan, perlu 
memperlahankan suaranya. 

Lafaz talbiah: 

/ / S Ui / / 00 t '\Ji / / / / / / / &\Ji/ / &\JiS*\Ji }^Ui / &Ui/ 

<t*UI« U4 ijl tidbJ dW dij -i V dU tdU A-JJI dU 

^ j, ♦*♦ ♦♦./ ♦♦* *•* i w ^ ••• 

X XX / / ^ 0A0 / / / 

dil dJb^j V cdilllj dAJ 

Maksudnya: “Aku datang memenuhi panggilan- 
Mu ya Allah, aku datang memenuhi panggilan- 
Mu Tuhan yang tiada sekutu bagi-Mu, aku 
datang memenuhi panggilan-Mu. Sesungguhnya 
segala puji, nikmat, dan segenap kekuasaan 
adalah milik-Mu, Tuhan yang tiada sekutu bagi- 
Mu.” 


4. Tawaf sekitar Ka'bah sebanyak tujuh kali pusingan dan 
dalam keadaan suci (rukun) yang dimulai dengan Hajar 
al-Aswad, dan disunatkan menyentuh Hajar al-Aswad dan 
mengucupnya atau isyarat dengan tangan di Rukun 
Yamanl dan berdoa ketika berada di situ. 


o // 


5. Solat sunat dua rakaat di belakang Maqam Ibrahim <Uc 

/ 

^hUJI (sunat) dan disunatkan juga untuk membaca pada 

rakaat pertama selepas Al-Fatihah, surah Al-Kafirun, dan 
pada rakaat kedua selepas Al-Fatihah, surah Al-Ikhlas. 


6. Sa'i antara Safa dan Marwah (rukun). 


7. Bercukur atau bergunting ketika di Marwah atau di 
mana-mana tempat (rukun). 


Selepas itu, para jemaah bertahallul daripada ihram maka 
berakhirlah 'umrahnya. 

BAB 8: 

TAWAF WADA 

Tawaf Wada' 

Mengikut Mazhab al-Syafi'I, tawaf Wada' (selamat tinggal) 
adalah wajib bagi orang yang ingin kembali ke kampung 
halaman atau keluar dari kota Makkah melebihi dua 
Marhalah sebelum memulakan perjalanan meninggalkan 
kota suci Makkah, jemaah wajib melakukan tawaf Wada' 
dengan mengikuti syarat-syarat dan sunat-sunat tawaf yang 
telah disebutkan sebelum ini. 

Niatnya: 

jh JdjM ^! J-\ »Xjj! p-^J! 

/ // S /0 

JU; 4U y!oij)! 

“Sahaja aku tawaf Baytullah al-Haram tujuh 

/ // 

keliling tawaf Wada' kerana Allah 

Tawaf Wada' ini dilakukan selepas segala persiapan 
untuk pulang ke tanah air sudah dilakukan seperti beg-beg 
sudah dikemaskan, urusan membeli-belah sudah selesai, dan 
pelbagai lagi urusan. 

Wanita dalam haid dikecualikan daripada melakukan 
tawaf Wada' ini. Cara yang sunat baginya untuk 
meninggalkan kota Makkah ialah pergi ke hadapan pintu 

Masjid al-Haram, memandang Ka'bah dan melambai-lambai 
tangan dengan perasaan yang sayu. 


Melakukan tawaf Wada' ini terdapat sedikit perbezaan 
dengan tawaf 'umrah, iaitu: 

i. Memakai pakaian biasa dengan menutup aurat. Bukan 
memakai kain ihram. 

ii. Tidak melakukan idtiba' (membuka bahu sebelah 
kanan) bagi lelaki sebab jemaah memakai pakaian biasa. 

iii. Tiada perbuatan berlari-lari anak bagi lelaki pada 
pusingan pertama, kedua, dan ketiga. 

Masalah: Jika wanita yang sedang berada dalam keadaan 
haid berniat ihram 'umrah, tetapi dia masih tidak dapat 
menyempurnakan kerja 'umrah kerana haid masih ada 
sehinggalah sampai waktu berangkat pulang, maka dia perlu 
bertahallul Ihsar untuk melepaskan dirinya daripada pantang 
larang ihram. Caranya: 

1. Hendaklah menyembelih seekor kambing yang sah dibuat 
korban dan bergunting dengan niat Tahallul. 

2. Daging kambing tersebut diagih-agihkan kepada fakir 
miskin tempatan (kota Makkah). 


48 



Dengan ini, terlepaslah dirinya daripada segala pantang 
larang ihram. 

Jika 'umrah tersebut 'umrah wajib, maka wajib Qada\ Jika 
'umrah tersebut 'umrah sunat, tak wajib Qada\ 

Pemitup 

-- 




} s y y o "U/ Jw } oa’ 

oU-UJI p 4^cw <o) juM 

^ \y yy ss + s / / 

Telah selesai risalah yang begitu ringkas ini dengan tauhk 

/ // 

dan hidayah dari Allah J,Uj. 

Semoga ianya bermanfaat buat sekalian yang 
membacanya. Sekiranya terdapat kesilapan, saya dengan 
merendah diri memohon teguran dari semua. 

} /O^ ^ 

Jcl 4Ulj 

/ / / o m ^ oar y / os / // / // / 

(jd.L*)l ’j 4U J^*lj CJ j 4 JI Jcj iJ^ - bj^ Jc 4jjl Jysj 


Mnkammad Aiman (fhazatfi A^-Pa^anpi 
14 Januari 2020. 

